જિલ્લા પંચાયતના પ્રમુખ રતનબેન સુતરીયાના અધ્યક્ષસ્થાને ખાસ સામાન્ય સભા મળી હતી. સામાન્ય સભાની શરૂઆત થતા જ શાસક પક્ષના સભ્યોએ જિલ્લા વિકાસ અધિકારી સ્તુતિ ચારણની ગેરહાજરી અને સદસ્યોને સમયસર એજન્ડા મળતો ન હોવાના મામલે નારાજગી વ્યકત કરી હતી. પૂર્વ કારોબારી ચેરમેન હર્ષદ પટેલ અને લીલાબેન ડાભીએ રજૂઆત કરતા જણાવ્યુ હતું કે, સામાન્ય સભામાં ડી.ડી.ઓ. અને ડેપ્યુટી ડી.ડી.ઓ. સહિતના અધિકારીઓ ગેરહાજર રહે છે ત્યારે ખાસ સામાન્ય સભા બોલાવાનો કોઇ અર્થ રહેતો નથી. ત્રણ વર્ષથી સદસ્યોને ફાળવવામાં આવતી ગ્રાન્ટના હિસાબો પણ આપવામાં આવતા નથી ત્યારે સામાન્ય સભાના બદલે ખાસ સામાન્ય સભા બોલાવીને અધિકારીઓ મનમાની કરી રહ્યા છે.